Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 89/05)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»TORO«

Referencenummer: PDO-ES-A0886-AM03

Meddelelsesdato: 18. december 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændring af de fysisk-kemiske kendetegn efter vintype

Beskrivelse og begrundelse

Denne ændring vedrører punkt 2, litra a), i produktspecifikationen og punkt 1.4 i enhedsdokumentet.

Som følge af de nye tendenser inden for fremstilling af vin, som skyldes adgangen til mere sikre teknologier og nye præferencer blandt forbrugerne, er det nødvendigt at tilpasse indholdet af reducerende sukker for så vidt angår hvidvin og rosévin fra 4 g/l til 9 g/l. Hvad rødvin angår har de seneste mange år vist, at vine med oprindelsesbetegnelsen »Toro« har et lavere samlet sukkerindhold, samtidig med at de bevarer den høje kvalitet. Derfor nedsættes grænseværdien fra 6 g/l til 4 g/l.

Parameteren for tørstofindholdet slettes, idet den ikke er nødvendig.

Denne ændring betragtes som en standardændring af enhedsdokumentet, idet den består i en tilpasning af de fysisk-kemiske kendetegn, som ikke indebærer en væsentlig ændring af det beskyttede produkt, som fortsat bevarer de kendetegn og den profil, der er beskrevet i tilknytningen, og som skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

2. Ændring af betingelserne for fremstilling: ekstraktionsudbytte

Beskrivelse og begrundelse

Denne ændring vedrører punkt 3, litra b), nr. b.1, i produktspecifikationen og punkt 1.5.1 i enhedsdokumentet.

Den teknologiske udvikling af vinkældrene, kuldebehandlingen, og anvendelsen af vakuumfiltre til forædling af mosten har i de seneste år ført til en større udnyttelse af druesaften uden at skabe et større pres, der kan gå ud over kvaliteten. Derved opnås et optimalt resultat med et større udbytte og samme kvalitetsniveau, som der kræves i produktspecifikationen. Det foreslås derfor at forhøje ekstraktionsudbyttet fra 70 til 72 l vin pr. 100 kg druer.

Denne ændring betragtes som en standardændring af enhedsdokumentet, idet den ikke medfører en væsentlig ændring af det beskyttede produkt, som fortsat bevarer de kendetegn og den profil, der er beskrevet i tilknytningen, og som skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

3. Forøgelse af udbyttet af sorten verdejo og ajourføring af maksimumudbyttet i hektoliter pr. Hektar

Beskrivelse og begrundelse

Denne ændring vedrører punkt 5 i produktspecifikationen og punkt 1.5.2 i enhedsdokumentet.

Fremskridtene inden for moderne vinavl har gjort det muligt at opnå større udbytte (kg/ha), uden at det er til skade for råvarens kvalitet. I det konkrete tilfælde har det maksimumudbytte af sorten Verdejo, der hidtil har været omhandlet i produktspecifikationen for den beskyttede oprindelsesbetegnelse »Toro«, været klart lavere end det gennemsnitlige udbytte i området. Det har bragt vinavlernes nettomargin og dermed plantagernes rentabilitet i fare. Der foreslås derfor en stigning fra 6 900 kg/ha til 9 000 kg/ha.

Udbyttet i hektoliter pr. hektar ajourføres også som følge af forhøjelsen af ekstraktionsudbyttet (foregående ændring).

Denne ændring betragtes som en standardændring, der vedrører enhedsdokumentet, idet den ikke medfører en væsentlig ændring af det beskyttede produkt, som fortsat bevarer de kendetegn og den profil, der er beskrevet i tilknytningen, og som skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

4. Udvidelse af begrundelsen for emballering i det afgrænsede område

Beskrivelse og begrundelse

Denne ændring vedrører punkt 8, litra b), nr. b.2, i produktspecifikationen og punkt 1.9 i enhedsdokumentet.

Punkt 8, litra b), nr. b.2, i varespecifikationen omformuleres for at begrunde emballeringen (aftapningen) i det afgrænsede område, jf. artikel 4, stk. 2, i forordning (EU) 2019/33.

Denne ændring betragtes som en standardændring, der berører enhedsdokumentet, eftersom denne praksis allerede var obligatorisk, og derfor ikke medfører yderligere restriktioner for markedsføringen. Der er blot tale om en omformulering med henblik på tilpasning til de gældende regler. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

5. Tilpasning til reglerne for kontrol af overholdelse af varespecifikationen

Beskrivelse og begrundelse

Denne ændring vedrører punkt 9 i produktspecifikationen.

Der er tale om en tilpasning til bestemmelserne i Europa-Parlamentets og Rådets forordning (EU) nr. 1306/2013 af 17. december 2013 og Kommissionens gennemførelsesforordning (EU) 2019/34 af 17. oktober 2018, særlig artikel 19, der fastsætter, hvordan den årlige kontrol, som kontrolmyndighederne eller kontrolorganerne foretager, skal foretages for at kontrollere, at produktspecifikationen overholdes. Baggrunden for denne ændring er også behovet for ajourføring af produktspecifikationen for at opfylde kriterierne i standarden UNE-EN-ISO 17065.

Denne ændring betragtes som en standardændring, der ikke vedrører enhedsdokumentet, idet den ikke er omfattet af en af de typer ændringer, der er omhandlet i artikel 14, stk. 1, i forordning (EU) 2019/33.

ENHEDSDOKUMENT

1. Produktets betegnelse

»Toro«

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

VIN — HVIDVINE OG ROSÉVINE

Hvidvinene har en strågul farve og frugtagtige, velduftende og velafbalancerede aromaer. Ved gæringen på fad kommer disse egenskaber til udtryk sammen med noter af røget og brændt træ.

Rosévinene har en jordbær- til hindbærrød farve og aromaer af skovbær.

Hvis vinenes indhold af restsukker er 5 g/l eller derover, må det maksimale indhold af svovldioxid være op til 250 mg/l.

I alle tilfælde overholder de fysisk-kemiske parametre, der er fastsat i dette punkt, de grænseværdier, der er fastsat i EU-reglerne.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 11 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 18 Totalt indhold af svovldioxid, maksimum (i milligram pr. liter) 200

VIN — RØDVINE

Rødvinene har en kirsebærrød farve, aromaer af røde bær og skovbær og en god struktur. Vinene er velsmagende og velafbalancerede. Når vinen lagres, kommer de typiske noter fra fadet også til udtryk. Til forskel fra andre områder har rødvinene med betegnelsen »Toro« mere struktur, indeholder flere tanniner, er mindre syrlige og har en næse, der domineres af moden frugt.

I alle tilfælde overholder de fysisk-kemiske parametre, der er fastsat i dette punkt, de grænseværdier, der er fastsat i EU-reglerne.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 12,5 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (i milliækvivalenter pr. liter) 20 Totalt indhold af svovldioxid, maksimum (i milligram pr. liter) 150

5. Vinfremstillingsmetoder

a. Væsentlige ønologiske fremgangsmåder

VINFREMSTILLINGSMETODER

Særlig ønologisk fremgangsmåde:

— sandsynligt minimumsalkoholindhold fra druerne: 10,5 % vol.

— maksimalt ekstraktionsudbytte: 72 l pr. 100 kg druer.

VINFREMSTILLINGSMETODER

Restriktioner for vinfremstillingen:

Hvidvinene fremstilles udelukkende af grønne druesorter (Malvasía Castellana og Verdejo).

Rosévinene fremstilles af godkendte blå og grønne druesorter (primære og sekundære sorter).

Rødvinene fremstilles af druesorterne Tinta de Toro og Garnacha. Tinta de Toro skal udgøre mindst 75 %.

VINFREMSTILLINGSMETODER

Dyrkningsmetode:

— minimumsplantetæthed: 500 vinstokke/ha

— vinstokken kan dyrkes efter gobeletmetoden eller med espalier

— blandede vinplantager, hvor det ikke er muligt at høste hver druesort for sig, er ikke tilladt.

b. Maksimale udbytter

Garnacha Tinta, Malvasía Castellana (Doña Blanca) og Verdejo:

9 000 kg druer pr. hektar.

Garnacha Tinta, Malvasía Castellana (Doña Blanca) og Verdejo:

64,80 hl pr. hektar.

Tinta de Toro:

6 000 kg druer pr. hektar.

Tinta de Toro:

43,20 hl pr. hektar.

6. Afgrænsning af det geografiske område

Det geografiske område for den beskyttede oprindelsesbetegnelse »Toro« ligger i den vestlige del af regionen Castilla y León, sydøst for provinsen Zamora, og omfatter en del af egnene Tierra del Vino, Valle del Guareña og Tierra de Toro. Området grænser op til de øde områder Tierra del Pan og Tierra de Campos og omfatter et areal på 62 000 hektar.

Området omfatter følgende kommuner:

Provinsen Zamora:

Argujillo, La Bóveda de Toro, Morales de Toro, El Pego, Peleagonzalo, El Piñero, San Miguel de la Ribera, Sanzoles, Toro, Valdefinjas, Venialbo og Villabuena del Puente.

Provinsen Valladolid:

San Román de Hornija, Villafranca del Duero og landområderne Villaester de Arriba og Villaester de Abajo i Pedrosa del Rey kommune.

7. Primære druesorter til vinfremstilling

VERDEJO

DOÑA BLANCA — MALVASÍA CASTELLANA

TEMPRANILLO — TINTA DE TORO

8. Tilknytning til det geografiske område

De klimatiske forhold, der er beskrevet (meget koldt om vinteren, et stort antal solskinstimer og ekstreme temperaturer), og som begrænser vinstokkenes udbytte, samt de forskellige jordtyper (sandet lerjord, der er blandes, når en sort plantes, en neutral pH-værdi og et lavt indhold af organiske stoffer i jorden og organiske stoffer i form af gødning), er en forudsætning for den aromatiske fase og vinens struktur og høje alkoholindhold. Desuden har det høje jernindhold i jorden sammen med plantning efter gobeletmetoden og vinmarkens høje alder indvirkning på vinens betydelige indhold af farvestoffer.

9. Yderligere væsentlige kraV (emballering, mærkning, og andre krav)

Retsgrundlag:

I den nationale lovgivning.

Type yderligere krav:

Emballering i det afgrænsede geografiske område.

Beskrivelse af kravet:

Vinfremstillingsprocessen omfatter aftapning og forædling af vinen, og de organoleptiske og fysisk-kemiske kendetegn, der er beskrevet i produktspecifikationen, kan således kun garanteres, hvis alle trin i bearbejdningen af vinen finder sted i produktionsområdet. Aftapningen af de vine, der er omfattet af den beskyttede oprindelsesbetegnelse »TORO«, er et af de punkter, der er afgørende for at opnå de kendetegn, der er defineret i produktspecifikationen. For at garantere kvaliteten og oprindelsen og sikre kontrol af processen foretages aftapningen derfor i vinlagrene i aftapningsfaciliteter, der er beliggende i produktionsområdet.

Retsgrundlag:

I den nationale lovgivning.

Type yderligere krav:

Supplerende bestemmelser vedrørende mærkning.

Beskrivelse af kravet:

Ved mærkningen kan den traditionelle benævnelse »DENOMINACIÓN DE ORIGEN« (oprindelsesbetegnelse) anvendes i stedet for »DENOMINACIÓN DE ORIGEN PROTEGIDA« (beskyttet oprindelsesbetegnelse).

Mærkningen af vinene kan påtrykkes »ROBLE« (eg) og »FERMENTADO EN BARRICA« (gæret på fad), og rødvinene kan mærkes med de traditionelle benævnelser »CRIANZA«, »RESERVA« og »GRAN RESERVA«, forudsat at de opfylder betingelserne i den gældende lovgivning.

Link til produktspecifikationen

www.itacyl.es/documents/20143/342640/PPta+Mod+PCC+DO+TORO+Rev+2.docx/9d4323ba-0af4-a645-ea7e-0856f899275a?

(1) EFT L 9 af 11.1.2019, s. 2.